
رسم توضيحي 1الووسائل المشروعة27 د خیر دروازې 
په رمضان کې





الحمد لله رب البريات، عالم الخفيات، المطلع على الضمائر والنيات، أحمده سبحانه على ما خصنا به من جلائل النعم، وأشكره على ما حبانا به من ألوان الجود وصنوف الكرم، وأشهد أن لا إله إلا الله وحده لا شريك له، وأشهد أن محمداً عبده ورسوله، اللهم صل وسلم على عبدك ورسولك محمد وعلى آله وصحبه أجمعين.

أما بعد: 
بې له شکه چې د رمضان میاشت د خیر، نیکۍ او ښېګړې میاشت ده، او د فضیلت نښه ده، او دا فضیلت د هغه نیکو اعمالو لپاره دی چې په دې میاشت کې ترسره کیږي، او د نورو میاشتو په پرته پکې نفسونه ډیر فعال وي. ځکه چې په دې میاشت کې شيطانان په ځنځيرونو تړل شوي وي او په وجه چې خلک پکې الله جل جلاله ته ډېره توجه کوي او د نېک أعمالو دروازې په رمضان کې ډېرې وي او همدارنګه نورو وختونو کې هم، خو په رمضان کې ډېر مؤکد وي.

ځينې له دغو اعمالو څخه: 

 لومړی: اخلاص:
 الله تعالی فرمایلي: ﭐﱡﭐ ﲬ ﲭ ﲮ ﲯ ﲰ ﲱ ﲲ ﲳ ﲴ ﲵ ﲶ ﲷ ﲸﲹ ﲺ ﲻ ﲼﱠ [سورة البينة].
ژباړه: (او دوی ته امر نه وشوی مګر ددې خبرې چې یوازې د الله تعالی بندګې په اخلاص سره وکړي، او لمونځ قایم کړي او زکات ورکړي او دا ارزښتناک دین دی).

 دويم: الله تعالی ته بار بار توبه ويستل:
 رسول الله صلى الله عليه وسلم فرمايلي: (من تاب قبل أن تطلع الشمس من مغربها تاب الله عليه) [أخرجه مسلم (3/27)]
 ژباړه: (چا چې د لمر له لويدو نه مخكې توبه وویستله، الله تعالی به يې توبه قبوله كړي).

 دریم: د ایمان له مخې او د ثواب په نیت د رمضان روژه نیول:
رسول الله صلی الله علیه وسلم فرمایلي: چا چې د رمضان روژه د ایمان له مخې او د ثواب په نیت ونیوله، د هغه مخکیني ګناهونه به وبښل شي. [بخاري (۳۸) او مسلم (۷۵۹)]

 څلورم: د ایمان له مخې او د ثواب په نیت د رمضان قیام اللیل کول:
رسول الله صلی الله علیه وسلم فرمایلي: څوک چې په رمضان کې د ایمان له مخې او د ثواب په نیت قیام الليل وکړي الله تعالی به د هغه مخکيني ګناهونه معاف کړي)
 [رواه البخاري (2008) او مسلم (1 / 759)]
٥

 پنځم: د قدر په شپه د ایمان له مخې او د ثواب په نیت قیام اللیل کول:
رسول الله صلی الله علیه وسلم فرمایلي: څوک چې د قدر په شپه د ایمان له مخې او د ثواب په نیت قیام اللیل وکړي، د هغه د تېر كال ګناهونه به وبښل شي) [صحیح امام بخاري (۳۸) او امام مسلم: ۷۵۹)]

 شپږم: په اخرو لسو شپو کې په عبادت کې ډېر کوشش کول:
عائشه رضي الله عنها فرمايي: کله چې به د رمضان اخري لس شپې داخلې شوې نو رسول الله صلی الله علیه وسلم به شپه په عبادت ژوندئ کړه، او خپل اهل به یې راویښ کړه او لنګ به یې وتاړه) [دا حديث امام بخاري (2024) او مسلم (1174) روايت کړی].

 اووم: عمره كول: 
رسول الله صلی الله علیه وسلم فرمایلي: په رمضان کې عمره کول زما سره د حج برابره ده. [دا حديث امام بخاری (۱۸۶۳) او امام مسلم (۱۲۵۶) د عبدالله بن عباس رضی الله عنه څخه روایت کړی]

 اتم: اعتکاف کول:
د عبد الله بن عمر رضي الله عنهما څخه روایت دی چې رسول الله صلی الله علیه وسلم به د روژې په وروستیو لسو ورځو کې اعتکاف کاوه) [دا حدیث امام بخاري (۲۰۲۵) او امام مسلم (۱۱۷۱) روایت کړی].

 نهم: د امام سره تراویح کول تر دې چې سلام وګرځوي:

 ابو داود وغېره له ابوذر رضي الله عنه څخه روایت کړی، چې رسول الله صلی الله علیه وسلم فرمایلي: څوک چې له امام سره تر هغه وخته ولاړ وي تر څو چې سلام وګرځوي، دا به د هغه لپاره قیام اللیل ولیکل شي) [شیخ الباني په صلاة التراویح کې دا حدیث صحیح کړی دی (۱۵ مخ)].

 لسم: د قرآنکریم تلاوت زیات کول:
 په بخاري او مسلم کې له ابن عباس رضي الله عنهما څخه دا ثابته شوې ده، چې رسول الله صلی الله علیه وسلم په خلکو کې تر ټولو ډېر سخي و، او هغه به بیا په ​​رمضان کې تر ټولو زیات سخاوت کاوه، او کله چې به جبرائيل علیه السلام له هغه سره ملاقات کاوه او قرآن کریم به یې ورته تېروه، نو رسول الله صلی الله عليه وسلم به دې وخت کې د هوا نه هم زيات سخي و).

یوولسم: په روژه ماتي کي بيړه کول:
 (رسول الله صلی الله علیه وسلم فرمایلي: خلکو کې به تر هغه وخته پوري خېر وي تر څو چې په روژه ماتي کې بیړه کوي) [دا حدیث امام بخاري (۱۹۵۷) او امام مسلم (۱۰۹۸) د سهل بن سعد څخه روایت دی].

 دولسم: په خُرما سره روژه ماتول که موجوده وي:
(رسول الله صلی الله علیه وسلم فرمایلي: که ستاسو څخه یو څوک روژه وي نو په خرما دې روژه ماته وکړي او که خرما ونه مومي نو په اوبو دې روژه ماته کړي ځکه اوبه پاکې دي) [شیخ البانی په صحیح الجامع (۷۴۶) کی دا حدیث صحیح کړی]

 دیارلسم: د روژې ماتي وروسته د دعا اهتمام کول:
 (رسول الله صلى الله عليه وسلم به چې کله روژه ماته کړه دا دعا به یې ویله: (ذهب الظمأ وابتلت العروق وثبت الأجر ان شاء الله)
[دا حدیث ابوداود او دارقطني او حاکم د ابن عمر څخه روایت کړی، او شیخ الباني په (ارواءالغلیل: ۹۲۰) کتاب کې حسن کړی].

 څوارلسم: د روژې په وخت کې ډېرې دعاګانې کول:
(رسول الله صلی الله علیه وسلم فرمایلي: د درېو کسانو دعاګانې قبولې شوي دي: د روژه دار دعا، د مظلوم دعا، او د مسافر دعا) [دا حدیث امام بیهقي په "شعب الایمان" وغیره کې روایت کړی.او شیخ الباني په صحیح الجامع (۳۰۳۰) کې صحیح کړی].

 پنځلسم: پيشلمي کول:
(رسول الله صلی الله علیه وسلم فرمایلي: (پېشلمي کوﺉ، ځکه چې په پېشلمي کې برکت دی)
[دا حدیث امام بخاري (1923) او مسلم (1095) له انس رضی الله عنه څخه روایت کړی دی.]

 شپاړسم: له خوراک او څښاک وروسته الحمد لله ویل:
 رسول الله صلی الله علیه وسلم فرمایلي: (الله تعالی د هغه بنده څخه راضي کیږي چې خوراک وکړي او د هغه شکر اداء کړي یا څښاک وکړي او د هغه شکر اداء کړي).

اوولسم: چوپتيا او د ژبې حفاظت کول مګر دا چې د خېر خبره پرې کوې:
(رسول الله صلی الله علیه وسلم فرمایلي: څوک چې په الله تعالی او د آخرت په ورځ ایمان لري یا دې د خېر خبره وکړي او یا دې چوپ پاتې شي) [دا حدیث امام بخاري (۶۴۷) او امام مسلم (۴۷) کې د ابوهریره رضي الله عنه څخه روایت کړی]
او (رسول الله صلی الله علیه وسلم فرمایلي: څوک چې درواغ، او په هغي باندې عمل پرې نږدي، نو الله تعالی ته د هغه د خوراک او څښاک پرېښودلو ته اړتیا نلري) [دا حدیث امام بخاري (١٩٠٣) روایت کړی]
او (رسول الله صلی الله علیه وسلم فرمایلي: روژه د خوراک او څښاک څخه نه ده، بلکه روژه د لغو خبرو او فحاشۍ نه ځان ساتلو څخه ده، که چېرې درته څوک کنځل کوې او یا درسره ناپوهي کوي, نو ته ورته ووایه : زه روژه یم ,زه روژه یم)
 [دا حدیث امام ابن خزیمه او ابن حبان روایت کړی, او شیخ الباني رحمه الله په صحیح الترغیب کې( ۱۰۸۲) کې صحیح کړی].



 اتلسم: سهار وختي جومات ته تلل او د لمانځه انتظار کول:

 له ابوهریره رضي الله عنه څخه روایت دی چې رسول الله صلی الله علیه وسلم فرمایلي:( که خلک پوهېدلی چې په اذان او اول صف کې څومره اجر دی، او بیا یې بله لار نه وای موندلی مګر دا چې قرعه کشي وکړي نو دوی به قرعه کشي کړای وی) [دا حدیث امام بخاري او امام مسلم روایت کړی].
او له ابوهریره رضي الله عنه څخه روایت دی چې رسول الله صلی الله علیه وسلم فرمایلي: له تاسو څخه یو څوک تر هغه وخته پورې په لمانځه کې حسابیږي تر څو چې د لمونځ په نیت ناست وي، دخپل کور نه نه وي منع کړی مګر لمونځ) [دا حدیث امام بخاري (477) او امام مسلم (649). روایت کړی].

 د نوموړي څخه هم روایت دی چې رسول الله صلی الله علیه وسلم فرمایلي: (ایا زه تاسو ته هغه څه ونه ښایم چې په هغې سره الله تعالی ګناهونه له منځه وړي او درجې ورسره لوړېږي؟ هغوی وویل: ولې نه ای د الله تعالی رسوله، هغه وفرمایل: په وخت د تکلیف او مشقت کې ښایسته اودس کول، مسجد ته ډېر قدمونه اخیستل، او له یو لمونځ وروسته د بل لمونځ انتظار کول، ځکه چې همدا دین کې ځان لګول دي همدا په دین کې ځان لګول دي) [دا حدیث امام مسلم (251) روایت کړی].



نولسم : په دې میاشت کې نورو ته د خوړو وركولو حرص كول :

 له عبد الله بن عمرو رضي الله عنهما څخه روایت دی چې: یو سړي له رسول الله صلی الله علیه وسلم څخه پوښتنه وکړه چې کوم اسلام غوره دی؟ هغه وفرمایل: بل ته خوراک ورکول او پر هر چا سلام اچول که پېژنې او که نه یې پېژنې) [دا حدیث امام بخاري (۱۲) او امام مسلم (۳۹) روایت کړی دی]
 او له عبدالله بن سلام رضي الله عنه څخه روایت دی چې رسول الله صلی الله علیه وسلم فرمایلي : ( ای خلکو سلام خپور کړﺉ، او خلکو ته خواړه ورکړئ، او خپلولي وپالۍ، او د شپې په داسې حال کې لمونځ وکړﺉ چې خلک ويده وي جنت ته به په سلامتۍ سره داخل شۍ ) 
[ٌدا حدیث امام ترمذي او امام ابن ماجه روایت کړی او شیخ الباني په " صحیح الترغیب" 3/24 (2697) کې صحیح کړی].
او کله چې به رمضان داخل شو امام زهرى به ويل: رمضان خو يوازې د قرآن تلاوت او بل ته د خوړو ورکولو میاشت ده) [ابن رجب (۳۱۸)].

 شلم: د روژه دارو ته افطاري یعنې روژه ماتی ورکول، یا ورته په خپل کور کې خواړه چمتو کول، يا جوماتونو ته ورلېږل، یا هغه ځایونو ته ورته خواړه وړل کومو ځایونو کې چې هغوی جمع کیږي: 
رسول الله صلی الله علیه وسلم فرمایلي: څوک چې روژه دار ته روژه ماتی ورکړي، الله تعالی به ورته د هغه هومره ثواب ورکړي، او د روژه دار په ثواب کې به هیڅ کمی نه راځي) [دا حدیث امام ترمذي رحمه الله راوړی, او بیا یې ویلي چې دا حدیث حسن او صحیح دی او شیخ البانی په "صحیح الترغیب" (۱۰۷۸) کی د زید بن خالد له روایته صحیح بللی دی]

 يوویشتم: د الله تعالی په لاره کې صدقه او خرچ کول:

 الله جل جلاله فرمايي: ﭐﱡﭐ ﱼ ﱽ ﱾ ﱿ ﲀ ﲁ ﲂ ﲃ ﲄ ﲅ ﲆ ﲇ ﲈ ﲉ ﲊ ﲋ ﲌ ﲍﲎ ﲏ ﲐ ﲑ ﱠ [البقرة: ٢٥٤]
 اې ايمان والو ! خرچ کړۍ له هغه څه څخه چې مونږ تاسو ته دركړي دي، مخکې له دې چې داسې ورځ راشي، چې نه به پکې اخیستل خرڅول وي، او نه دوستي وي او نه به سفارش وي، او كافران همدوی ظالمان دي) 
او له ابوهریره رضي الله عنه څخه روایت دی چې رسول الله صلی الله علیه وسلم فرمایلي: (چا چې د یوې خرما په اندازه د پاک مال څخه صدقه وکړه او الله تعالی له پاک مال پرته بل څه نه قبلوي، نو الله تعالی یې په خپل ښي لاس سره قبلوي، بیا د هغه مالک لپاره د دغه صدقې تربیت کوي، لکه څرنګه چې په تاسو کې څوک د خپل د اس بچی تربیت کوي، تر دې چې هغه صدقه د غره په څیر شي)
[دا حدیث امام بخاري (1410) او امام مسلم (2/702) روایت کړی]
له عدی بن حاتم رضی الله عنه څخه روایت دی، چې ما له رسول الله صلی الله علیه وسلم څخه واورېدل چې فرمایي: ( په تاسو کې داسې څوک نشته، مګر دا چې الله تعالی به له هغه سره خامخا خبرې کوي، چې د الله تعالی او د بنده ترمنځ به کوم ترجمان نه وي, ښي طرف ته به وګوري وبه نه ویني مګر هغه څه چې ده وړاندې لېږلي وي, چپ طرف ته به وګوري وبه نه ویني مګر هغه څه چې ده وړاندې لېږلي وي, بیا به مخکې وګوري د اور پرته به نور څه ونه ویني, بس له اوره ووېرېږئ اګر که په نیمایی خرما سره ولې نه وي )

 دوه ویشتم: له سوداګرو او دوکاندارانو سره د جامو په اخیستلو کې همغږي او د روژې په میاشت کې په بې وزلو خلکو د ویشل: 
 الله تعالی فرمايلي:ﭐﱡﭐ ﲼ ﲽ ﲾ ﲿﳀ ﳁ ﳂ ﳃ ﳄ ﳅﳆ ﱠ [المائدة: ٢].
 ژباړه :( او په نيکۍ او تقوا کې همکاري کوﺉ، خو په ګناه او سرکشۍ کې همکاري مه کوﺉ)
او له ابو موسی رضي الله عنه څخه روايت دی، چې رسول الله صلی الله علیه وسلم فرمایلي: امانتدار خزانچي هغه دی په څه چې ورته امر وشي هغه پوره د زړه نه پخپله خوښه خپل حقدار ته يې وسپاري) دا حدیث ابو داود روایت کړی دی. او شیخ البانی رحمه الله په خپل صحیح (۱۴۷۶) کی صحیح کړی.


 درويشتم: د رمضان په مياشت کې موضوعګانې ترتيبول، تر څو یې پخپله وړاندې کړي که اهلیت يې لري. او يادې بل دعوتګر راوبلي:
رسول الله صلی الله علیه وسلم فرمایلي: ( څوک چې د هدایت لورې ته بلنه وکړي، د هغه لپاره به د هغه د پیروانو په اندازه اجر وي، پرته له دې چې د دوی په اجرونو کې به څه کمی هم رانشي) [دا د مسلم (۲۶۷۴) روایت دی].

څلورویشتم: د روژې په پای کې د صدقة الفطر ( سرسایه) ورکول:
 له ابن عباس رضي الله عنهما څخه روایت دی، چې: ( رسول الله صلی الله علیه وسلم صدقه الفطر فرض کړی ده ځکه چې دا د روژه دار لپاره له فضول خبرو او فحاشۍ څخه پاکوالی دی, او د غریبانو لپاره خواړه دي , پس چا چې دلمانځه نه مخکې ورکړه د هغه قبول شوی زکات دی, او چا چې د اختر دلمانځه وروسته اداء کړه نو هغه یوه صدقه وه د صدقانو نه) [دا حدیث امام ابو داود امام شیخ الباني رحمه الله داحدیث حسن ګرځولی . وګوره کتاب الام " (1427)].

 پنځه ویشتم: له مسلمانانو سره د اختر لمونځ ادا کول:
 له ابو سعید الخدري رضي الله عنه څخه روایت دی فرمايي (چې رسول الله صلی الله علیه وسلم به د کوچني اختر او لوی اختر ادا کولو لپاره مصلی ته وتلو لومړی کار چې هغه به پرې پيل کاوه هغه لمونځ و ) [دا حدیث امام بخاري (۹۱۳) او مسلم (۲۰۵۰) روایت کړی او دا د مسلم شریف لفظ دی].

 شپږ ویشتم: ماشومان په روژه عادتول:
له ربیع بنت معاذ رضی الله عنها څخه روایت دی، فرمایلي دي موږ به پخپلو ماشومانو روژه نیوله او مونږ به هغوی ته د وړیو نه لوبې جوړولې کله چې به پکې یو تن د ولږې نه ژړل، موږ به هغه ته ورکړې تر دې چې افطاري وخت به شو) [دا حدیث امام بخاري په (1960) روایت کړی].

 وويشتم: له رمضان وروسته د شوال شپږ روژې نیول:

 رسول الله صلی الله علیه وسلم فرمایلي: (چا چې د رمضان روژې ونیولې او بیا یې ورپسې د شوال شپږ روژې ونیولې، دا داسې ده لکه ده چې ټول عمر روژې نیولي وي) [دا حدیث امام مسلم رحمه الله (۱۱۶۴) له ابو ایوب انصاري رضی الله عنه څخه روایت کړی].

